CELEX: 62008TN0578
Language: mt
Date: 2008-12-23 00:00:00
Title: Kawża T-578/08: Rikors ippreżentat fit- 23 ta' Diċembru 2008 — DVB Project vs UASI — Eurotel (DVB)

7.3.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 55/44
            
         Rikors ippreżentat fit-23 ta' Diċembru 2008 — DVB Project vs UASI — Eurotel (DVB)
   (Kawża T-578/08)
   (2009/C 55/78)
   Lingwa tar-rikors: L-Ingliż
   Partijiet
   
      Rikorrenti: DVB Project (Le Grand Saconnex, l-Iżvizzera) (rappreżentant: W. Pors, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti l-oħra quddiem il-Bord tal-Appell: Eurotel SpA (Milan, l-Italja)
   Talbiet tar-rikorrenti
   
               —
            
            
               tannulla d-deċiżjoni tat-Tieni Bord tal-Appell tal-Uffiċċju għall-Armonizzazzjoni fis-Suq Intern (trade marks u disinni) tal-14 ta' Ottubru 2008 fil-Każ R 1387/2007-2; u
            
         
               —
            
            
               tikkundanna lill-UASI għall-ispejjeż.
            
         Motivi u argumenti prinċipali
   
      Trade mark Komunitarja rreġistrata li hija s-suġġett tat-talba għal dikjarazzjoni ta' invalidità: It-trade mark “DVB” għal prodotti u servizzi fil-klassijiet 9 u 38
   
      Proprjetarju tat-trade mark Komunitarja: Ir-rikorrenti
   
      Parti li qed titlob id-dikjarazzjoni ta' invalidità tat-trade mark Komunitarja: Il-parti l-oħra quddiem il-Bord tal-Appell
   
      Deċiżjoni tad-Diviżjoni tal-Kanċellazzjoni: Talba għal dikjarazzjoni ta' invalidità miċħuda
   
      Deċiżjoni tal-Bord tal-Appell: Appell milqugħ u deċiżjoni kkontestata annullata
   
      Motivi invokati: Ksur tal-Artikolu 7(1)(ċ) tar-Regolament tal-Kunsill Nru 40/94 peress li l-Bord tal-Appell żbaljatament ikkonstata li monopolju fuq it-trade mark Komunitarja rreġistrata li kienet is-suġġett tat-talba għal dikjarazzjoni ta' invalidità kellu jippreġudika serjament l-attività ta' negozju ta' kummerċjanti fil-qasam tat-telekomunikazzjoni; Ksur tal-Artikoli 7(3) u 51(2) tar-Regolament tal-Kunsill 40/94 peress li l-Bord tal-Appell naqas milli jeżamina l-merti tal-kwistjoni tal-kisba tal-karattru distintiv imqajma mir-rikorrenti.